11. รายการระหว่างกัน

ในปีที่ผ่านมามีรายการที่เกิดขึ้นระหว่างบริษัทฯ และบุคคลที่เกี่ยวข้องต่างๆ อันได้แก่บริษัทย่อย
บริษัทร่วม และบริษัทที่เกี่ยวข้องกับบมจ.เอ็ม บี เค ซึ่งรายการที่เกิดขึ้นนั้น
ได้เปิดเผยไว้แล้วในหมายเหตุประกอบงบการเงินข้อ
35โดยที่คณะกรรมการตรวจสอบมิได้มีความเห็นที่แตกต่างไปจากมติคณะกรรมการแต่อย่างใดและมีข้อมูลที่ต้องเปิดเผยเพิ่มเติมดังนี้

(1) การทำรายการระหว่าง MBK และบมจ.เงินทุนธนชาติ (NFS)ซึ่งเป็นบริษัทที่ถือหุ้นของ MBK
ทั้งทางตรงและทางอ้อม รวม 19.58% คือ

1) การซื้อหุ้นบริษัท แปลน เอสเตท จำกัด(PST) เมื่อวันที่ 30 ก.ย.46 จาก

- บมจ.เงินทุนธนชาติ จำกัด(มหาชน) จำนวน 1,179,994 หุ้น เป็นเงิน 119,179,394 บาท

- ธนาคารธนชาต จำกัด(มหาชน) จำนวน 820,000 หุ้น เป็นเงิน 82,820,000 บาท

2) ความจำเป็นและความสมเหตุสมผลของรายการ

บริษัทฯ ได้ลงทุนในหุ้นสามัญของบริษัท แปลน เอสเตท จำกัด(PST) เนื่องจากเหตุผลดังนี้

ประการที่ 1 PST เป็นบริษัทที่ได้ดำเนินธุรกิจทางด้านการพัฒนาอสังหาริมทรัพย์มาเป็นเวลานาน
มีผลงานเป็นที่ยอมรับจากผู้บริโภค โดยเฉพาะการพัฒนาด้านที่อยู่อาศัย

ประการที่ 2 MBK มีนโยบายขยายงานในธุรกิจหลักที่บริษัทฯ
มีความชำนาญซึ่งการพัฒนาอสังหาริมทรัพย์เพื่อที่อยู่อาศัยก็นับเป็นหนึ่งในธุรกิจที่ MBK
มีความตั้งใจที่จะขยาย

  การซื้อหุ้นบริษัท PST จึงเป็นการลงทุนที่สอดคล้องกับความต้องการของบริษัท

ประการที่ 3 ราคาที่ได้ทำการซื้อขายเป็นราคาที่ผ่านการตีราคาทรัพย์สินโดยผู้ประเมินมาตรฐานแล้ว

(2) การเช่าพื้นที่ระหว่าง บมจ.เอ็ม บี เค และบมจ.เงินทุนธนชาติ

รายละเอียดการเช่าพื้นที่ระหว่าง บมจ.เอ็ม บี เค และบมจ.เงินทุนธนชาติ

1.การเช่าพื้นที่ระหว่างบมจ.เอ็ม บี เค
และบมจ.เงินทุนธนชาตินั้นเป็นรายการที่เกิดจากการโอนสิทธิการเช่าอาคารเอ็ม บี เค
เซ็นเตอร์ของบริษัท ปทุมวัน เรียล เอสเทท จำกัดที่เช่ากับ บมจ.เอ็ม บี เค ให้กับ
บมจ.เงินทุนธนชาติ ซึ่งเป็นผลให้ บมจ.เงินทุนธนชาติ รับโอนสิทธิการเช่าจากบริษัท ปทุมวัน เรียล
เอสเทท เป็นระยะเวลาเท่าที่เหลืออยู่คือ 12 ปี 3 เดือน 24 วัน(นับจากวันที่โอนคือ 19
เม.ย.43)

2. เงื่อนไขในสัญญาโอนสิทธิการเช่า

บมจ.เงินทุนธนชาติ ผู้รับโอนสิทธิการเช่าจาก บจก.ปทุมวัน เรียล เอสเทท
ยอมรับโอนสิทธิการเช่าจากผู้โอนสิทธิตลอดระยะเวลาและค่าเช่าที่เหลืออยู่รวมถึงค่าเช่าล่วงหน้าและค่าใช้จ่ายที่ผู้โอนได้ชำระให้กับ
บมจ.เอ็ม บี เค ผู้ให้เช่าแล้ว

(3) รายละเอียดเกี่ยวกับบุคคลที่เกี่ยวโยงกัน

+-----------------------+---------------------+-----------------------+
| ชื่อบริษัท                | ลักษณะความสัมพันธ์      | จำนวนกรรมการร่วม       |
+-----------------------+---------------------+-----------------------+
| NFS และบริษัทในกลุ่มของ   | เป็นบริษัทที่ถือหุ้นของ MBK | 5 ท่าน คือนายบันเทิง      |
| NFS                   |                     | ตันติวิท                 |
+-----------------------+---------------------+-----------------------+
|                       | ทั้งทางตรงและทางอ้อม   | นายวิจารณ์ นิวาตวงศ์      |
+-----------------------+---------------------+-----------------------+
|                       | รวม 19.58%          | นายศุภเดช พูนพิพัฒน์       |
+-----------------------+---------------------+-----------------------+
|                       |                     | นายปิยะพงศ์ อาจมังกรและ  |
+-----------------------+---------------------+-----------------------+
|                       |                     | นายหัชพงศ์ โภคัย         |
+-----------------------+---------------------+-----------------------+

(4) มาตรการและขั้นตอนการอนุมัติการทำรายการระหว่างกัน

1.ขั้นตอนการอนุมัติการทำรายการจะเริ่มจาก

(1) ศึกษาความเป็นไปได้ของโครงการ โดยฝ่ายการลงทุนจะรวบรวมข้อมูลที่มีอยู่
แล้วทำการศึกษาโอกาสและความเสี่ยง ตลอดจนผลประโยชน์ที่คาดว่าจะได้รับในสถานการณ์หลายๆ
แบบที่คาดว่าจะเป็นไปได้

(2) เมื่อศึกษาดีแล้วจะนำเข้าพิจารณาในคณะกรรมการบริหารของบริษัท

(3) เมื่อคณะกรรมการบริหารของบริษัทเห็นชอบด้วย
จึงจะนำโครงการดังกล่าวเข้าพิจารณาในคณะกรรมการตรวจสอบและคณะกรรมการของบริษัท

(4) เมื่อคณะกรรมการมีมติอนุมัติให้ทำโครงการหรือรายการดังกล่าวได้
ฝ่ายการลงทุนจะเริ่มปฏิบัติตามกฎระเบียบของรายการระหว่างกันที่วางไว้โดยตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์
ซึ่งขั้นตอนการรายงานและขออนุมัติจะขึ้นอยู่กับขนาดของรายการที่ทำระหว่างกัน

(5) หลังจากที่ได้ทำตามขั้นตอนการแจ้ง
ประกาศหรือขอมติผู้ถือหุ้นตามหลักเกณฑ์ของตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์แล้ว
บริษัทก็จะทำรายการดังกล่าวตามที่ได้รับอนุมัติมา

2.ในการทำรายการระหว่างกันต่างๆ
ผู้บริหารหรือผู้ถือหุ้นที่มีส่วนได้เสียจะไม่มีส่วนในการอนุมัติเรื่องนั้นๆ

3.ในการดูแลรายการที่เกิดขึ้นในแต่ละเรื่อง บริษัท MBK
มีฝ่ายการลงทุนที่จะดูแลติดตามเงินลงทุนที่ลงทุนในโครงการหรือบริษัทต่างๆ
และจะทำรายงานสรุปให้คณะกรรมการของบริษัทได้ทราบถึงความคืบหน้าของเงินลงทุนทุกเดือน

4 .นโยบายหรือแนวโน้มในการทำรายการระหว่างกันกับบุคคลที่อาจมีความขัดแย้งในอนาคต

การทำรายการระหว่างกัน
จะต้องมีความสมเหตุสมผลโดยพิจารณาจากความเป็นไปได้ของโครงการและประโยชน์สูงสุดของบริษัท
และจะต้องถือเสมือนเป็นรายการที่กระทำกับบุคคลภายนอกเป็นเกณฑ์